Ruta "Bosques do Corno do Bico" 22 de decembro, Paredes de Coura (Portugal) - Faia Educación Ambiental
Ruta “Bosques do Corno do Bico” 22 de decembro, Paredes de Coura (Portugal)
Posted on:	 05/12/2019	 Last updated on:	 05/12/2019	 Comments:	0	Written by:	marcelo
Diríxome a ese punto que descoñezo e xa non están el, nin ela comigo. Transito pola antesala do bosque non-primixenio, cavilando no devalo das estacións e da vida. Doéndome. A luz decae e o meu ritmo circadiano azouta, bóurame coma nunca o fixo.
As clorofilas verdes dan paso ao carotenoide laranxa, á xantofila amarela. E Perséfone, nos infernos. Contigo estaría. Mais cara Perséfone, non te enfades, quero resistir. Preciso de bidueirais nos cumios e da luz que reflicte a súa abrancazada betulina; das fermosas, severas e solitarias faias zarrapicadas pola espesura, próximas ás carballeiras case montanas que promoven contrariamente, o bulicio, a algarabía da vida.
E desde o alto, pequechiña, moi pequechiña, a miña ollada mais eu esvaramos polas encostas, espallándonos polos cultivos en mosaico no fondo dos vales entre sebes de pedra e acivros…
Máis información ao remate das fotografías
–Localización. Paredes de Coura.
–Data. 22 de decembro.
–Dificultade. Baixa-moderada
–Punto de encontro. Valença do Minho (tras a ponte internacional de ferro, na parte da alfándega portuguesa). Ás 10,15h. Desde alí, dirixirémonos nos coches até o inicio da ruta.
Previous Artigo Ruta “O Baixo Tea” 24 de novembro, Concello de Ponteareas
Next Artigo “Especies alóctonas e especies propias” As Neves, 15 de decembro